CELEX: 62018TN0320
Language: el
Date: 2018-05-22 00:00:00
Title: Υπόθεση T-320/18: Προσφυγή-αγωγή της 22ας Μαΐου 2018 — WD κατά EFSA

201807060681994312018/C 259/603202018TC25920180723EL01ELINFO_JUDICIAL20180522454621Υπόθεση T-320/18: Προσφυγή-αγωγή της 22ας Μαΐου 2018 — WD κατά EFSA
 ---documentbreak--- C2592018EL4510120180522EL0060451462Προσφυγή-αγωγή της 22ας Μαΐου 2018 — WD κατά EFSA
   (Υπόθεση T-320/18)2018/C 259/60Γλώσσα διαδικασίας: η γαλλική
      Διάδικοι
   
   
      Προσφεύγουσα-ενάγουσα: WD (εκπρόσωποι: L. Levi και A. Blot, δικηγόροι)
   
      Καθής-εναγομένη: Ευρωπαϊκή Αρχή για την Ασφάλεια των Τροφίμων (EFSA)
   
      Αιτήματα
   
   Η προσφεύγουσα-ενάγουσα ζητεί από το Γενικό Δικαστήριο:
   
            —
         
         
            να κρίνει την παρούσα προσφυγή-αγωγή παραδεκτή και βάσιμη·
         
      κατά συνέπεια,
   
            —
         
         
            να ακυρώσει την από 14 Ιουλίου 2017 απόφαση που έλαβε ο εκτελεστικός διευθυντής της EFSA υπό την ιδιότητά του ως αρμόδια αρχή για τη σύναψη συμβάσεων προσλήψεως (στο εξής: ΑΑΣΣΠ), από την οποία προκύπτει ότι η προσφεύγουσα-ενάγουσα δεν συγκαταλέγεται μεταξύ των προαχθέντων υπαλλήλων κατά την περίοδο νέων κατατάξεων σε βαθμό του έτους 2017·
         
      
            —
         
         
            να ακυρώσει την απόφαση της ΑΑΣΣΠ της 9ης Φεβρουαρίου 2018, περί απορρίψεως της από 10 Οκτωβρίου 2017 ενστάσεως της προσφεύγουσας-ενάγουσας κατά της εν λόγω αποφάσεως της 14ης Ιουλίου 2017·
         
      
            —
         
         
            να ακυρώσει την από 9 Αυγούστου 2017 απόφαση που έλαβε ο εκτελεστικός διευθυντής της EFSA υπό την ιδιότητά του ως ΑΑΣΣΠ (και η οποία κοινοποιήθηκε στις 10 Αυγούστου 2017), περί μη ανανεώσεως της συμβάσεως εργασίας της προσφεύγουσας-ενάγουσας·
         
      
            —
         
         
            να ακυρώσει την απόφαση της ΑΑΣΣΠ της 12ης Μαρτίου 2018, περί απορρίψεως της από 10 Νοεμβρίου 2017 ενστάσεως της προσφεύγουσας-ενάγουσας κατά της εν λόγω αποφάσεως της 9ης Αυγούστου 2017·
         
      
            —
         
         
            να επιδικάσει στην προσφεύγουσα-ενάγουσα αποζημίωση για τη ζημία και χρηματική ικανοποίηση για την ηθική βλάβη τις οποίες υπέστη·
         
      
            —
         
         
            να καταδικάσει την καθής-εναγομένη στο σύνολο των δικαστικών εξόδων.
         
      
      Λόγοι και κύρια επιχειρήματα
   
   Προς στήριξη της προσφυγής-αγωγής της, η προσφεύγουσα-ενάγουσα προβάλλει επτά λόγους όσον αφορά την απόφαση περί μη ανανεώσεως της συμβάσεώς της.
   
            1.
         
         
            Με τον πρώτο λόγο προβάλλεται παράβαση της από 8 Δεκεμβρίου 2012 αποφάσεως «Employment contract management» που έλαβε η EFSA.
         
      
            2.
         
         
            Με τον δεύτερο λόγο προβάλλεται παράβαση της υποχρεώσεως αιτιολογήσεως.
         
      
            3.
         
         
            Με τον τρίτο λόγο προβάλλεται προσβολή των δικαιωμάτων άμυνας και πιο συγκεκριμένα του δικαιώματος ακροάσεως.
         
      
            4.
         
         
            Με τον τέταρτο λόγο προβάλλεται παράβαση του καθήκοντος μέριμνας και της «Work instruction» της EFSA σχετικά με την «Contract of Employment renewal process».
         
      
            5.
         
         
            Με τον πέμπτο λόγο προβάλλεται πρόδηλη πλάνη εκτιμήσεως και κατάχρηση εξουσίας.
         
      
            6.
         
         
            Με τον έκτο λόγο προβάλλεται παραβίαση της αρχής της δικαιολογημένης εμπιστοσύνης.
         
      
            7.
         
         
            Με τον έβδομο λόγο προβάλλεται παράβαση των «Work instructions» και του καθήκοντος μέριμνας.
         
      Όσον αφορά την απόφαση περί μη προαγωγής της, η προσφεύγουσα-ενάγουσα προβάλλει έναν μόνον λόγο που στηρίζεται σε παράβαση της αποφάσεως της 22ας Απριλίου 2008, «Career of temporary staff and assignment to a post carrying a higher grade than that at which they were engaged», σε πρόδηλη πλάνη εκτιμήσεως καθώς και σε παραβίαση της αρχής της απαγορεύσεως των διακρίσεων.